แนวโน้มหุ้นปรับฐานเล็กน้อยตามภูมิภาค
นักวิเคราะห์ฯคาดตลาดหุ้นไทยเช้านี้ปรับฐานเล็กน้อย แนวเดียวกับตลาดภูมิภาค
8 ม.ค. 2556

นักวิเคราะห์ฯคาดตลาดหุ้นไทยเช้านี้ปรับฐานเล็กน้อย แนวเดียวกับตลาดภูมิภาค
นายธีรวุฒิ กานต์นิภากุล ผู้ช่วยผู้อำนวยการฝ่ายวิเคราะห์ บล.ซีไอเอ็มบี(ประเทศไทย) กล่าวว่า ตลาดหุ้นไทยเช้านี้คาดว่าปรับฐานลงมาเล็กน้อย หลังวานนี้ไม่สามารถยืนอยู่ได้ที่ 1,420 จุด และตลาดหุ้นอื่นในภูมิภาคเอเชียส่วนใหญ่เปิดตลาดมาเช้านี้ปรับตัวลดลงกันหมด เนื่องจากมีแรง take profit ออกมา 
ทั้งนี้ ตลาดบ้านเราคาดว่าจะมีเม็ดเงินจากนักลงทุนต่างชาติไหลเข้าซื้ออย่างต่อเนื่อง ทำให้แม้ตลาดฯจะปรับตัวลงมาแต่ก็จะมีแรงซื้อคืนกลับไป
พร้อมแนะให้ติดตามผลประกอบการของกลุ่มแบงก์ที่กำลังจะประกาศออกมา และเกาะติดตัวเลขเศรษฐกิจของสหรัฐฯและจีนต่อไป โดยให้แนวรับ 1,400 จุด แนวต้าน 1,420 จุด